Vita:K–1

message: Ennek inkább K-1 néven lenne a helye, mint enwikiben is, a K-1 nem küzdősport, hanem szabályrendszer és bajnokság  - én legalábbis így tudom az edzőmtől. Az enwikiben is kickboxing promotion a leírása és a kickboing organization kategóriában szerepel, nem a küzdősportokéban. --Teemeah   fight club  2011. november 30., 17:22 (CET)
A helyesírási KF-re is írtam. Valami egyértelműsítés szerintem kell. Egyébként meglehetősen  meglepőnek tartom, hogy "nem küzdősport". Aminek saját szabályrendszere van, aminek alapján bírálják és rendezik, az egy sportág. Ha pedig sportág, akkor küzdősport. Olyan nincs, hogy szabályrendszer sport nélkül csak úgy magában lóg a levegőben. Mellékesen bajnoksága is sportágaknak szokik lenni. LApankuš→ 2011. december 2., 19:39 (CET)
Pedig ez nem küzdősport, hanem egy keretrendszer, ami alklamat ad erőösszemérésre. Azért nem érted, merrt a hagyományos sportokban gondolkodsz. Ki kell bújni a dobozból, és megnézni más szemszögből. Ott van pl. a forma-1, az sport? Nem, az egy bajnokság, ahol autóversenyzők a FIA meghatározott szabályai szerint, meghatározott paraméterekkel rendelkező felszereléssel (autó, gumi) versenyeznek. De ettől még a Forma-1 nem lesz sport, mint az úszás vagy az ökölvívás. A kickbox, az egy sport, ahol kickboxolók vannak, akiket kickbox-edzőteremben kickbox-edzők tanítanak. Ugyaígy, vannak taekwondóedzők, akik taekwondózókat tanítanak taekwondóra. K1-re tanító K-1es edzők, K-1es edzőtermek nincsenek. A taewondóedzőteremben taekwondózó csákó mehet a K-1be bunyózni egy thaiboksz edzőteremben tanult thaiboxoló ellen, és a K-1 adta szabályokon blül lilára verheti az ürge fejét. Ettől a K-1 nem lesz sport, csak egy rendezvény a saját szabályaival. Teemeah   fight club  2011. december 6., 17:34 (CET)
Másképp megvilágítva a dolgot: a K-1-et azért hozták létre, hogy a különféle hátterű harcművészeket rendesen össze lehessen ereszteni, ezért kellettek külön szabályok, mert minden küzdsőprortnak megvannak a specifikus dolgai. Pl. a thaibokszban lehet könyökölni, de a kickboxban nincs ilyen. A dzsúdzsucuban van grappling, a kungfuban nincs. Stb. A k-1 szabályain belül különféle hátterű harcművészek mérhetik össze a tudásukat. De ők nem K-1-ezni tanultak, hanem xyz harcűvészetet tanultak, és ezt a tudást a K-1 keretein belül is alkalmazzák. Mint pl. Buakaw, az egyik leghíresebb thaiföldi muay thai harcos, aki egész életében mást sem csinált csak thai bokszolt és a mai napig is abban a muay thai edzőteremben lakik, ahová 15 évesen került, és egész nap thai bokszot nyomat, semmi mást. Kétszeres K-1 világbajnok, amellett, hogy többszörös thaiboksz-világbajnok. De őt senki nem fogja neked K-1-ezőnek titulálni, Buakaw egy nak muay (thai bokszoló), aki mellékesen K-1 szabályrendszer szerint is világbajnok tudott lenni. Az egyik vébé címét egy japán karatéka ellen nyerte K-1-ben. Teemeah   fight club  2011. december 6., 17:45 (CET)
* Mivel a kocsmafalon négy napja nem szólt hozzá senki, és úgy vélem, hogy RepliCarterrel a véleményünk számít valamennyit a küzdősportokkal nem foglalkozókkal szemben, és mert a K–1-et nagykötőjellel kell írni, átneveztem, a kiskötőjeles K-1-et pedig átirányítottam a K1 (egyértelműsítő lap) oldalra. Nagykötőjellel úgysem szoktak nagyon keresni, hiszen macerásabb gépelni, mint a kicsit. Így a kecske is jóllakott és a káposzta is megmaradt. Teemeah   fight club  2011. december 9., 16:48 (CET)
thread_title:  Elnevezés